V drugi polovici 18.stoletja je prišlo do opustitve gradu Trakoščan, ki je nato pričel hitro propadati, dokler se rodbina v 19. stoletju ni ponovno začela zanimati za svoj izvorni grad. Takratni podmaršal Jurij V. Drašković ga je v renesančnem duhu obnovil v letih 1850−1860 v rezidenčni grad z romantičnim parkom. Draškovići so na gradu občasno živeli skoraj 400 let, vse do leta 1944, ko so se odselili v Avstrijo. Po koncu druge svetovne vojne je bil dvorec nacionaliziran in leta 1954 spremenjen v muzej.